CELEX: 21993D1120(01)
Language: el
Date: 1993-11-08 00:00:00
Title: Απόφαση αριθ. 1/93 του συμβουλίου συνδέσης ΕΟΚ-Τουρκίας της 8ης Νοεμβρίου 1993 για την τροποποίηση της απόφασης αριθ. 5/72 περί των μεθόδων διοικητικής συνεργασίας για την εφαρμογή των άρθρων 2 και 3 του πρόσθετου πρωτοκόλλου της συμφωνίας της Άγκυρας

Avis juridique important

|

21993D1120(01)

Απόφαση αριθ. 1/93 του συμβουλίου συνδέσης ΕΟΚ-Τουρκίας της 8ης Νοεμβρίου 1993 για την τροποποίηση της απόφασης αριθ. 5/72 περί των μεθόδων διοικητικής συνεργασίας για την εφαρμογή των άρθρων 2 και 3 του πρόσθετου πρωτοκόλλου της συμφωνίας της Άγκυρας  

Επίσημη Εφημερίδα αριθ. L 285 της 20/11/1993 σ. 0034 - 0035

ΑΠΟΦΑΣΗ αριθ. 1/93 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΟΚ-ΤΟΥΡΚΙΑΣ της 8ης Νοεμβρίου 1993 για την τροποποίηση  της απόφασης αριθ. 5/72 περί των μεθόδων διοικητικής συνεργασίας για την εφαρμογή των άρθρων 2 και  3 του πρόσθετου πρωτοκόλλου της συμφωνίας της Άγκυρας (93/599/ΕΚ)ΤΟ ΣΥΜΒΟΥΛΙΟ  ΣΥΝΕΡΓΑΣΙΑΣ, Έχοντας υπόψη: τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας, και ιδίως το  άρθρο 4 του πρόσθετου πρωτοκόλλου, την απόφαση αριθ. 5/72 του Συμβουλίου Συνεργασίας περί των μεθόδων διοικητικής συνεργασίας για την  εφαρμογή των άρθρων 2 και 3 του πρόσθετου πρωτοκόλλου της συμφωνίας της Άγκυρας  (1), Εκτιμώντας: ότι ενδείκνυται να προβλεφθεί η έκδοση αντιγράφων πιστοποιητικών ATR 1 και ATR 3 σε ορισμένες  ιδιαίτερες περιπτώσεις 7 ότι δεν ενδείκνυται να προσκομίζεται πιστοποιητικό κυκλοφορίας των εμπορευμάτων ATR 1 ή ATR 3 για  τα αντικείμενα που υπόκεινται σε δασμούς και τα οποία συνοδεύουν τους ταξιδιώτες ή περιέχονται στις  συσκευές τους, εφόσον δεν πρόκειται για αντικείμενα που προορίζονται για εμπορικούς σκοπούς και η  συνολική τους αξία δεν υπερβαίνει ένα ορισμένο ανώτατο όριο 7 ότι αυτό το ανώτατο όριο τροποποιήθηκε τελευταία από την απόφαση αριθ. 1/83 7 ότι είναι αναγκαίος ο  καθορισμός μιας νέας αξίας προκειμένου να προσαρμοστεί στη σημερινή διεθνή νομισματική κατάσταση  και να ευθυγραμμιστεί με το ποσό που προδιορίζεται στις μεσογειακές συμφωνίες 7 ότι ενδείκνυται να τροποποιηθούν αναλόγως το άρθρο 9 και το άρθρο 10 στοιχείο α) της απόφασης αριθ.  5/72, ΑΠΟΦΑΣΙΖΕΙ: Άρθρο 1 Στο άρθρο 9 της απόφασης 5/72, προστίθεται το ακόλουθο εδάφιο: «Σε περίπτωση κλοπής, απώλειας ή καταστροφής πιστοποιητικού ATR 1 ή ATR 3, ο εξαγωγέας μπορεί να  ζητήσει από την αρμόδια κυβερνητική αρχή που το εξέδωσε αντίγραφο που εκδίδεται βάσει των  παραστατικών εξαγωγής που διαθέτει. Το αντίγραφο που εκδίδεται κατ' αυτόν τον τρόπο πρέπει να φέρει  την ένδειξη "duplicata ή duplicate", στη θέση 12 του πιστοποιητικού ATR 1 ή ATR 3, μαζί με την  ημερομηνία έκδοσης και τον αριθμό σειράς του πρωτοτύπου.» Άρθρο 2 Στο άρθρο 10 στοιχείο α) της απόφασης 5/72, ο όρος «325 Ecu» αντικαθίσταται από τον όρο  «600 Ecu». Άρθρο 3 Η παρούσα απόαφαση αρχίζει να ισχύει την 1η Ιανουαρίου 1994. Βρυξέλλες, 8 Νοεμβρίου 1993. Για το Συμβούλιο Συνεργασίας Ο Πρόεδρος W. CLAES